**MÄÄRUSTEVASTASE SÕIDU KÄSIKIRI**

Kinnitatud 29.12.2021

## §1 REEGLID MÄÄRUSTEVASTASE SÕIDU VÄLTIMISEKS

1.1 Määrustevastased sõiduvõtted, mis toovad kaasa võistluste ebaausaid tulemusi ja loovad

ohuolukordi rajal, on keelatud.

1.2 Määrustevastaseks võteteks võistlussõitudes loetakse järgmised olukorrad:

1.2.1 Sõitja ei allunud signaallipuga antud korraldusele;

1.2.2.1 Sinist lippu nähes tuleb järgneva kolme kurvi jooksul mööda lasta tagant kiirem sõitja.

1.2.2.2 Sõitja möödub kaasvõistlejast kollaste lippude alas.

1.2.3 Sõitja põhjustas kokkupõrke (sh tagasõitja ees tahtlikult pidurdamine.)

1.2.4 Sõitja surus teise sõitja rajalt välja.

1.2.5 Sõitja tõkestas reeglitevastaselt teise sõitja põhjendatud möödumismanöövrit.

1.2.6 Sõitja muutis kaasvõistleja takistamiseks sõidujoont ühel sirgel üle ühe korra.

1.2.7 Sõitja muutis sõidujoont pidurdusmaal.

1.2.8 Sõitja naases ohtlikult rajale.

1.2.9 Sõitja kasutas avalikku chat kanalit võistlussõidu sessiooni ajal.

1.2.10 Sõitja läheb rajale punase tulega.

1.2.11 Sõitja ületab eelkvalifikatsioonis ettenähtud maksimaalset ringide arvu.

1.2.12 Sõitja ületab ajasõidu kiiremal ringil rada markeerivat äärejoont.

1.2.13 Sõitja lõikab ajasõidus rada, et kiirele ringile minnes saaks eelise.

1.2.14 Sõitja takistab kaassõitja kiiret ringi, olles ise pealesõidu- või mahasõiduringil.

1.2.15 Sõitja möödub formatsiooniringil põhjuseta kaasvõistlejast.

1.2.16 Sõitja jätab formatsiooniringil eesoleva võistlejaga põhjendamatult pika vahe.

1.2.16.1 Põhjendamatult pikaks vaheks peetakse stardiolukorras vahet, kui kahe võistleja vahele mahuks veel kaks võistlusautot.

1.2.16.2 Eesolevast masinast võib mööduda juhul, kui masin liigub põhjendamatult aeglaselt ning on jätnud põhjendamatult suure vahe sisse eesoleva masinaga.

1.2.17 Sõitja alustab võistlust vigastatud masinaga (juhitamatu ja kaasvõistlejatele ohtlik.)

1.2.18 Sõitja ületab boksialas kiirust.

1.5.3 Sõitja takistab boksialal kaasvõistlejat.

1.5.4 Sõitja ei veendu, et garaažist või boksikastist väljumine on ohutu ja takistab kaasvõistlejaid.

1.5.5 Sõitja ületab boksi sisenedes või väljudes boksiteed eraldavat valget joont.

## §2 HOIATUSED JA KARISTUSED

2.1 Kõik võistlusjärgselt tuvastatud rikkumiste põhjal määratud karistused

pööratakse täitmisele koheselt.

2.2 Arvestades määrustevastaste sõiduvõtete iseloomu ja tagajärgi võib võistlejat karistada vastavalt rikkumise raskusastmele alljärgnevalt:

2.2.1 Hoiatus (kui võistleja on kogunud 2 hoiatust, karistatakse karistuspunktiga.)

2.2.2 Ajalise karistuse lisamine antud etapi lõppajale.

2.2.3 Ringiaja tühistamine.

2.2.4 Karistuspunkti või karistuspunktide jagamine.

2.2.5 Järgmistel võistlustel osalemise keeld või võistluselt eemaldamine. Antud juhul ei saa

võistluselt osalemise keeluga puudumist või võistluselt eemaldamist kehvema tulemusena

üldpunktiarvestusest maha arvata.

2.2.6 Võistlushooajast eemaldamine ja tulemuste tühistamine.

2.3 Kui määrustevastane sõit on tuvastatud, siis võib kohtunik vastava otsuse vastu võtta ka sõitjat küsitlemata.

2.4 Võistleja või tema kaaskonna autospordi mainet kahjustava käitumise puhul võib žürii karistada võistlejat tulemuse tühistamisega etapilt, kus selline käitumine aset leidis. Eriti ränga rikkumise puhul keelatakse võistlejal edasistel etappidel osalemine ja tühistatakse varasemad punktid.

## §3 KARISTUSPUNKTID

3.1 Karistuspunktid on hooajapõhised.

3.2 Karistuspunktide täitumisel määratakse võistlejale karistus vastavalt:

3.2.1 4 karistuspunkti - võistleja stardib järgmisel etapil rivi lõpust. (karistus rakendub sellele sõidule, kuhu finaalsõitu võistleja eelkvalifitseerus.)

3.2.2 6 karistuspunkti - võistleja jätab järgmise etapi vahele;

3.2.3 8 karistuspunkti - võistleja jätab järgmise etapi vahele;

3.2.4 10 karistuspunkti - võistleja jätab järgmise etapi vahele;

3.2.5 Iga järgneva karistuspunkti saamine tähendab võistlejale järgmise etapi vahele jätmist.

## §4 PROTESTID

4.1 Protesti esitamise õigus on ainult võistlusele registreerunud sõitjatel. Protestid peavad olema esitatud 24 tunni jooksul pärast võistlussõitu, vastavalt etteantud vormile [www.simracing.ee](http://www.simracing.ee) veebilehel.

4.2 Protesti esitades peab olemas olema antud informatsioon:

4.2.1 Etapp

4.2.2 Sessioon (Vabatrenn, Kvalifikatsioon, C-Finaal, B-Finaal, Sprint, Põhisõit)

4.2.3 Ring

4.2.4 Replay aeg

4.2.5 Kelle vastu

4.2.6 Mis juhtus

4.2.7 Link Videole

4.3 Protestid vaadatakse žürii poolt läbi esimesel võimalusel. Protesti läbivaatamisel võetakse tõendusmaterjalina arvesse asjassepuutuvat videomaterjali, osapoolte selgitusi ja võistlusserveri kordust.

4.4 Kui protestil ei ole selget alust ning on tehtud pahatahtlikul eesmärgil, on žüriil õigus protestijat ennast karistada.

4.5 Protest kehtib ühe olukorra ja ühe sõitja kohta. Kui olukorras on rohkem kui kaks asjaosalist, siis võtab vajadusel distsiplinaarkomitee teiste asjaosalistega ise ühendust.

## §5 APELLATSIOONID

5.1 Žürii otsuse peale on võimalik edasi kaevata EALi apellatsioonikomisjonile.

5.1.1 Deposiit apellatsiooni läbivaatamiseks on 1 000 eurot.

5.1.2 Apellatsiooni rahuldamise korral deposiit tagastatakse, kuid sellest arvestatakse maha komisjoni tööga seotud kulud (täiendavad analüüsid, mõõtmised, juriidilised analüüsid jne).

5.1.3 Apellatsiooni kavatsuse esitamisega EVALile on aega 24 tundi peale ametlike tulemuste avaldamist.

5.1.4 Apellatsiooni deposiiti on aega 96 tundi maksta ja esitada materjalid EALile info@autosport.ee.

## §6 ŽÜRII

6.1 Žürii koosneb EVAL poolt määratud vähemalt 5 isikust kelle nimesid ei avalikustata.